wannaphong/clean_thaiwikipedia huggingface dataset:
# อี อู
พันเอก เจ้าชายอี อู (; 15 พฤศจิกายน พ.ศ. 2455 – 7 สิงหาคม พ.ศ. 2488) เป็นเชื้อพระวงศ์เกาหลีที่รับราชการในกองทัพจักรวรรดิญี่ปุ่นช่วงสงครามโลกครั้งที่ 2

 พระประวัติ 
เจ้าชายอี อู เป็นพระโอรสในเจ้าชายอี คัง ประสูติแต่สนมซูอิน และเป็นพระราชนัดดาในจักรพรรดิโคจง ต่อมาได้ถูกยกให้เป็นพระโอรสบุญธรรมของเจ้าชายอี จุน พระภาติยะในจักรพรรดิโคจง

พระองค์มีอุปนิสัยที่แตกต่างออกไปจากเจ้าชายอี ก็อน พระเชษฐา ด้วยยังธำรงความเป็นเกาหลีได้ดีกว่าจนเป็นพระโอรสองค์โปรดของพระชนก ขณะที่พระเชษฐาเสกสมรสกับสตรีสามัญชาวญี่ปุ่น พระองค์ได้เสกสมรสกับสตรีเกาหลีชื่อ พัก ชัน-จู (, ; 11 ธันวาคม 2457 – 13 กรกฎาคม 2538) หลานสาวของมาร์ควิสพัก ย็อง-ฮโย พระภัสดาในเจ้าหญิงย็องฮเย 

เจ้าชายอี อู และพัก ชัน-จูมีพระโอรสด้วยกัน 2 พระองค์ คือ 
 อี ช็อง (, ; 23 เมษายน 2479) 
 อี จง (, ; 9 พฤศจิกายน 2483 – 25 ธันวาคม 2509)

 การทรงงาน 
เจ้าชายอี อู รับราชการทหารในกองทัพจักรวรรดิญี่ปุ่นเมื่อวันที่ 25 ตุลาคม พ.ศ. 2476 แรกเริ่มพระองค์ประจำการในประเทศจีนในตำแหน่ง ร้อยตรี ก่อนเลื่อนขึ้นเป็น ร้อยโท เมื่อวันที่ 25 ตุลาคม พ.ศ. 2478, ร้อยเอก เมื่อวันที่ 1 มีนาคม พ.ศ. 2481, พันตรี เมื่อวันที่ 15 ตุลาคม พ.ศ. 2484 และ พันโท เมื่อวันที่ 10 มิถุนายน พ.ศ. 2487 ตามลำดับ

ในปี พ.ศ. 2488 พระองค์ได้ย้ายไปประจำการที่ฮิโระชิมะ ล่วงมาวันที่ 6 สิงหาคมปีเดียวกันนั้น พระองค์ได้รับบาดเจ็บสาหัสจากการระเบิดปรมาณู และสิ้นพระชนม์ในวันต่อมา ณ สถานีพยาบาล หลังสิ้นพระชนม์พระองค์ได้รับการปูนบำเหน็จหนึ่งชั้นยศขึ้นเป็น พันเอก

เมื่อสิ้นการปลงศพ พันโทฮิโระชิ โยะชินะริ  นายทหารผู้ช่วย ได้กระทำเซ็ปปุกุเนื่องจากไม่สามารถรักษาพระชนม์ชีพของเจ้าชายไว้ได้ ครั้นสิ้นสุดสงครามโลกครั้งที่ 2 พระศพของเจ้าชายอี อูได้ถูกเคลื่อนย้ายกลับไปยังมาตุภูมิที่ประเทศเกาหลีใต้ และฝังพระศพที่ฮึงว็อนเมื่อวันที่ 15 สิงหาคม พ.ศ. 2488

 แหล่งข้อมูลอื่น
# สถานีรถไฟแซลิแย
สถานีรถไฟแซลิแย  เป็นสถานีรถไฟในเมืองแซลิแย ประเทศสโลวีเนีย สร้างขึ้นใน ค.ศ. 1846

 แหล่งข้อมูลอื่น 
Official site of the Slovenian railways (in English) 

แซลิแย
หมวดหมู่:สิ่งก่อสร้างในแซลิแย
# จังหวัดชากัง
จังหวัดชากัง  เป็นจังหวัดของประเทศเกาหลีเหนือ อยู่ทางทิศเหนือของประเทศ มีอาณาเขตทางทิศเหนือติดกับมณฑลจี๋หลินและมณฑลเหลียวหนิงของประเทศจีน ทิศตะวันออกติดกับจังหวัดรยังกังและจังหวัดฮัมกย็องใต้ ทิศใต้ติดกับจังหวัดพย็องอันใต้ และทิศตะวันตกติดกับจังหวัดพย็องอันเหนือ จังหวัดชากังก่อตั้งขึ้นใน ค.ศ. 1949 โดยแยกออกมาจากจังหวัดพย็องอันเหนือ เมืองหลวงของจังหวัดคือนครคังกเย ก่อน ค.ศ. 2019 จังหวัดชากังเป็นจังหวัดเดียวของประเทศเกาหลีเหนือที่นักท่องเที่ยวไม่สามารถเข้าไปเยี่ยมชมได้ ซึ่งอาจเป็นเพราะโรงงานอาวุธและโรงงานอาวุธนิวเคลียร์ที่ตั้งอยู่ในพื้นที่นั้น จนเมื่อ ค.ศ. 2019 นครมันโพก็เปิดให้นักท่องเที่ยวเข้าไปเยี่ยมชมได้ ในเดือนพฤษภาคม ค.ศ. 2018 จังหวัดชากังได้กลายเป็น "เขตปฏิวัติพิเศษซ็อนกุน" ที่เกี่ยวข้องกับการปกปิดอาวุธนิวเคลียร์และโรงงานอาวุธภายในจังหวัด

 เขตการปกครอง 
จังหวัดชากังแบ่งเขตการปกครองออกเป็น 3 นคร (si, ชี) และ 15 อำเภอ (gun, คุน)
ชื่อจำนวนประชากร (ค.ศ. 2008)เขตการปกครองย่อยทับศัพท์ไทยโชซ็อนกึลฮันจาแมกคูน-ไรซ์ชาวเออร์นครนครฮึยช็อน희천시熙川市Huichon si168,18021 ทง, 12 รีนครคังกเย (เมืองหลวง)강계시江界市Kanggye si251,97134 ทง, 2 รีนครมันโพ만포시滿浦市Manpo si116,76011 ทง, 15 รีอำเภออำเภอชังกัง장강군長江郡Changgang kun54,6011 อึบ, 3 โรดงจากู, 10 รีอำเภอชาซ็อง자성군慈城郡Chasong kun50,9391 อึบ, 1 โรดงจากู, 15 รีอำเภอช็อนช็อน전천군前川郡Chonchon kun106,3111 อึบ, 5 โรดงจากู, 11 รีอำเภอโชซัง초산군楚山郡Chosan kun43,6141 อึบ, 18 รีอำเภอชุงกัง중강군中江郡Chunggang kun41,0221 อึบ, 1 โรดงจากู, 8 รีอำเภอฮวาพย็อง화평군和坪郡Hwapyong kun42,1831 อึบ, 3 โรดงจากู, 10 รีอำเภอฮยังซัน향산군香山郡Hyangsan kun52,3501 อึบ, 20 รีอำเภอโคพุง고풍군古豐郡Kopung kun31,5721 อึบ, 12 รีอำเภอรังริม랑림군狼林郡Rangrim kun36,4811 อึบ, 2 โรดงจากู, 14 รีอำเภอรยงริม룡림군龍林郡Ryongrim kun32,7271 อึบ, 12 รีอำเภอชีจุง시중군時中郡Sijung kun41,8421 อึบ, 14 รีอำเภอซ็องกัน성간군城干郡Songgan kun92,9521 อึบ, 5 โรดงจากู, 9 รีอำเภอซงว็อน송원군松原郡Songwon kun38,0511 อึบ, 12 รีอำเภอทงชิน동신군東新郡Tongsin kun47,4601 อึบ, 14 รีอำเภออูชี우시군雩時郡Usi kun42,9191 อึบ, 1 โรดงจากู, 22 รีอำเภอวีว็อน위원군渭原郡Wiwon kun60,2451 อึบ, 2 โรดงจากู, 20 รี
# นอวากอรีตซา
นอวากอรีตซา  เป็นเมืองและเทศบาลทางตะวันตกของประเทศสโลวีเนียใกล้กับชายแดนประเทศอิตาลี เมืองนี้มีเนื้อที่ 309.0 ตร.กม. และมีประชากรทั้งหมด 32,763 คน

 สมุดภาพ
# สำนักงานมาตรฐานผลิตภัณฑ์อุตสาหกรรม
สำนักงานมาตรฐานผลิตภัณฑ์อุตสาหกรรม (สมอ.) เป็นส่วนราชการระดับกรม ในสังกัดของ กระทรวงอุตสาหกรรม จัดตั้งขึ้นตาม พระราชบัญญัติมาตรฐานผลิตภัณฑ์อุตสาหกรรม พ.ศ. 2511 มีอำนาจหน้าที่ในการทดสอบ วิจัย วิเคราะห์ พัฒนาและรับรองผลิตภัณฑ์สินค้าอุตสาหกรรมให้ได้มาตรฐาน หรือที่รูัจักในชื่อ "มาตรฐานผลิตภัณฑ์อุตสาหกรรม" (มอก.)มอก. คืออะไร มอก. มีความสําคัญอย่างไร

 ประวัติ 
สำนักงานมาตรฐานผลิตภัณฑ์อุตสาหกรรม หรือ สมอ. จัดตั้งขึ้นเมื่อวันที่ 1 มกราคม พ.ศ. 2512 ตามพระราชบัญญัติมาตรฐานผลิตภัณฑ์อุตสาหกรรม พ.ศ. 2511 โดยมีอำนาจหน้าที่ในการทดสอบ วิจัย วิเคราะห์ พัฒนาและรับรองผลิตภัณฑ์สินค้าอุตสาหกรรมให้ได้มาตรฐาน หรือ มอก. ซึ่งเป็นคำย่อมาจาก “มาตรฐานผลิตภัณฑ์อุตสาหกรรม” หมายถึง ข้อกำหนดทางวิชาการที่กำหนดขึ้นเพื่อเป็นแนวทางแก่ผู้ผลิตในการผลิตสินค้าให้มีคุณภาพในระดับที่เหมาะสมกับการใช้งานมากที่สุดมาตรฐานผลิตภัณฑ์อุตสาหกรรม

thumb|ตราสัญลักษณ์มาตรฐานผลิตภัณฑ์อุตสาหกรรม
# วิทยาลัยนานาชาติ มหาวิทยาลัยทักษิณ
วิทยาลัยนานาชาติ มหาวิทยาลัยทักษิณ วิทยาเขตสงขลา ตั้งอยู่ที่ 140 หมู่ที่ 4 ตำบลเขารูปช้าง อำเภอเมืองสงขลา จังหวัดสงขลา

 หลักสูตรการศึกษา 
ปริญญามหาบัณฑิต 
 หลักสูตรบริหารธุรกิจมหาบัณฑิต 
ปริญญาดุษฏีบัณฑิต 
 หลักสูตรปรัชญาดุษฏีบัณฑิต สาขา การพัฒนาอย่างยั่งยืน
 หลักสูตรปรัชญาดุษฏีบัณฑิต สาขา วิศวกรรมพลังงาน

 แหล่งข้อมูลอื่น 
 มหาวิทยาลัยทักษิณ
# ซาโปนิน
ซาโปนิน  เป็นสารกลุ่มไกลโคไซด์ที่มีสมบัติเป็นแอมฟิฟิล (amphiphile) สามารถละลายได้ทั้งในน้ำและไขมัน จะเกิดเป็นฟองเมื่อนำมาผสมกับสารละลายในน้ำ สารกลุ่มซาโปนินมักมีโครงสร้างเป็นไกลโคไซด์ชนิดไฮโดรฟิลิก (ละลายน้ำ) จับกับสารอนุพันธ์ไตรเทอร์พีนชนิดไลโพฟิลิก (ละลายในไขมัน)

 แหล่งที่พบ 
คำว่า "ซาโปนิน" มาจากชื่อสกุล Saponaria ซึ่งในอดีตใช้รากทำเป็นสบู่ และยังพบในพืชวงศ์เงาะ (Sapindaceae), วงศ์ก่วม (Aceraceae) และวงศ์ Hippocastanaceae นอกจากนี้ยังพบได้ทั่วไปในพืชหลายชนิด เช่น ถั่วเหลือง, ถั่วเขียว, ถั่วปากอ้า, ชะเอมเทศ, ผักโขม, มันมือเสือ, หน่อไม้ฝรั่ง, ชาและแอลแฟลฟา ซาโปนินสามารถพบได้ในรูปอื่น เช่น ไจพีโนไซด์ (gypenosides) ในเจี๋ยวกู่หลานและจินเซนโนไซด์ (ginsenosides) ในโสม แต่เดิมเชื่อว่าซาโปนินพบได้เฉพาะในพืช แต่ภายหลังมีการพบในสัตว์ทะเลด้วย

 คุณสมบัติทางชีวภาพ 
ซาโปนินเป็นสารต้านจุลินทรีย์, สารต้านอนุมูลอิสระและยับยั้งการดูดซึมคอเลสเตอรอลในลำไส้เล็ก หรือช่วยการดูดซึมกรดน้ำดี แต่มีความเป็นพิษของต่อแมลง หนอน หอยทากและปลา หากเข้าสู่ร่างกายมนุษย์จะทำให้เกิดการแตกตัวของเม็ดเลือดแดง ขณะปล่อยฮีโมโกลบินออกมา

 บทบาทในพืชและสัตว์ 
ซาโปนินอาจเป็นสารยับยั้งการกินในศัตรูพืช ซาโปนินในพืช เช่น ข้าวโอ๊ตและปวยเล้ง ช่วยเพิ่มการดูดซึมและการย่อยอาหารของสัตว์ อย่างไรก็ตาม มีข้อมูลว่าซาโปนินเป็นพิษต่อสัตว์เลือดเย็นและแมลงในระดับความเข้มข้นจำเพาะ

 พฤกษศาสตร์พื้นบ้าน 
มีการใช้สารซาโปนินในการจับสัตว์น้ำมาตั้งแต่สมัยก่อนประวัติศาสตร์ ตัวอย่างเช่น ชนเผ่ากอนด์ (Gond) ในอนุทวีปอินเดียที่ใช้สารซาโปนินในการเบื่อปลา และชนพื้นเมืองในแคลิฟอร์เนียที่ใช้หัวของพืชสกุล Chlorogalum หรือรากของพืชสกุล Yucca มาผสมกับน้ำจนเกิดเป็นฟองแล้วเทลงในแหล่งน้ำเพื่อเบื่อปลา ถึงแม้ในบางพื้นที่จะออกกฎหมายห้าม แต่ในปัจจุบันชนพื้นเมืองในกายอานายังคงใช้วิธีนี้อยู่

 การใช้ประโยชน์ 
เนื่องจากซาโปนินคุณสมบัติการลดแรงตึงผิวที่ไม่มีประจุ จึงนิยมใช้เป็นอิมัลซิไฟเออร์ สารซักฟอกและสารก่อฟอง นอกจากนี้ยังใช้เป็นสารกระตุ้นการเจริญเติบโตของพืชและฟื้นฟูสภาพดิน

ซาโปนินยังใช้ในอุตสาหกรรม เช่น เป็นสารต้านเชื้อราและยีสต์ ในสหรัฐอเมริกาใช้ซาโปนินเป็นสารก่อฟองในเครื่องดื่มคาร์บอเนต (น้ำอัดลม) ในญี่ปุ่นใช้ซาโปนินเป็นอิมัลซิไฟเออร์ในการเตรียมเครื่องดื่มที่ไม่ผสมแอลกอฮอล์และผักดอง ประเทศในสหภาพยุโรปใช้สารสกัดซาโปนินเป็นสารก่อฟองในสารละลายที่มีน้ำและเป็นสารแต่งกลิ่นในเครื่องดื่มไร้แอลกอฮอล์
# บ็อกซ์ออฟฟิศโมโจ
บ็อกซ์ออฟฟิศโมโจ  เป็นเว็บไซต์ที่บอกรายได้บ็อกซ์ออฟฟิศในระบบอัลกอริทึม ที่ก่อตั้งขึ้นในปี 1999 ในปี 2008 บ็อกซ์ออฟฟิศโมโจถูกซื้อต่อโดยอินเทอร์เน็ตมูวีเดตาเบส มีเจ้าของคือแอมะซอน.คอม บ็อกซ์ออฟฟิศโมโจเป็นเว็บไซต์ที่ใช้กันอย่างแพร่หลายในอุตสาหกรรมภาพยนตร์ จากข้อมูลปี 2002–11 มีเว็บบอร์ดที่เป็นที่นิยมจากแฟนๆ ภาพยนตร์ วันที่ 10 ตุลาคม 2014 ยูอาร์แอลของเว็บไซต์ถูกเปลี่ยนทางไปยังเว็บไซต์ของแอมะซอน.คอม และ อินเทอร์เน็ตมูวีเดตาเบส 1 วัน แต่เว็บไซต์กลับมาในวันรุ่งขี้นโดยไม่มีใครทราบสาเหตุ
# รายชื่อแหล่งมรดกโลกในประเทศลาว
องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศลาวทั้งสิ้น 3 แหล่ง 

ที่ตั้ง

สถานที่ที่ได้ขึ้นทะเบียนเป็นแหล่งมรดกโลก
 *หมายเหตุ: ระบุชื่อสถานที่ตามที่ขึ้นทะเบียนในบัญชีแหล่งมรดกโลก
 สถานที่ภาพ ที่ตั้ง ประเภท พื้นที่ (เฮกตาร์) ปีขึ้นทะเบียน  (พ.ศ./ค.ศ.) คำบรรยาย อ้างอิง เมืองหลวงพระบาง 150x150px|alt=Stone building with golden decorated entrance, stacked and very steep roofs. แขวงหลวงพระบาง วัฒนธรรม:(ii), (iv), (v)  820;พื้นที่กันชน 12,560 2538/1995 หลวงพระบางเป็นตัวอย่างอันโดดเด่นของการผสมผสานระหว่างสถาปัตยกรรมแบบดั้งเดิมของลาวกับอิทธิพลจากเจ้าอาณานิคมยุโรปในคริสต์ศตวรรษที่ 19 และ 20 479 วัดพูและการตั้งถิ่นฐานโบราณที่เกี่ยวเนื่องภายในภูมิทัศน์วัฒนธรรมจำปาศักดิ์ 150x150px|alt=Ruins of stone buildings in a very green lush mountain landscape. แขวงจำปาศักดิ์ วัฒนธรรม:(iii), (iv), (vi) 39,000 2544/2001 สิ่งก่อสร้างต่าง ๆ แสดงถึงพัฒนาการในคริสต์ศตวรรษที่ 5 ถึง 15 ที่เกี่ยวข้องกับอาณาจักรพระนคร481 แหล่งไหหินใหญ่ในเชียงขวาง –ทุ่งไหหิน 150x150px|alt= แขวงเชียงขวาง วัฒนธรรม:(iii)  174.56;พื้นที่กันชน 1,012.94 2562/2019 แหล่งโบราณคดีที่เก่าแก่ในช่วงสมัยยุคเหล็กซึ่งมีอายุราว 3,000–2,500 ปีก่อนคริสต์ศักราช บ่งบอกถึงความสัมพันธ์ระหว่างสังคมที่ซับซ้อนมากขึ้นและโครงสร้างหินใหญ่ที่อยู่ในชุมชนยุคเหล็กในเอเชียตะวันออกเฉียงใต้1587

 สถานที่ที่ได้ขึ้นบัญชีรายชื่อเบื้องต้น 
ประเทศลาวมีสถานที่ที่ได้ขึ้นบัญชีรายชื่อเบื้องต้น (Tentative List) เพื่อพิจารณาเป็นแหล่งมรดกโลกในอนาคตทั้งสิ้น 2 แห่ง ดังนี้
 ปี พ.ศ./ค.ศ. ในวงเล็บ หมายถึงปีที่สถานที่นั้น ๆ ได้ขึ้นบัญชีรายชื่อเบื้องต้น
 พระธาตุหลวงแห่งเวียงจันทน์ (2535/1992)
 เขตป่าสงวนแห่งชาติหีนหนามหน่อ (2559/2016)
# นักร้องเสมือน NIAONiao
นักร้องเสมือน NIAONiao (,)(อ่านว่า เนี้ยวเหนี่ยว Niǎoniǎo) ,เป็นโปรแกรมฟรีแวร์สังเคราะห์เสียงร้องเพลงที่สร้างขึ้นสำหรับภาษาจีน และเป็นโปรแกรมสังเคราะห์เสียงร้องเพลงรุ่นแรกที่ผลิตในประเทศจีน

ภาพรวม
ซอฟต์แวร์มีการทำงานคล้ายกับซอฟแวร์ Vocaloid ที่พัฒนาโดยยามาฮ่าและซอฟต์แวร์แชร์แวร์ฟรีที่เรียกว่า UTAU.

Voicebank เริ่มต้นมีชื่อว่า Yu Niaoniao (/)(อ่านว่า ยวี๋ เนี้ยวเหนี่ยว), แต่ยังไรก็ตาม สามารถสร้าง Voicebanks เพิ่มเติมได้ด้วยตนเองในการผลิตเสียงร้องใหม่และภาษาอื่นที่เป็นไปได้(ตัวอย่างเช่น ภาษาญี่ปุ่น) 
ในเว็บไซต์มีซอฟต์แวร์สำหรับเสียงอื่น ๆ อีกหลากหลายเพื่อให้ผู้ใช้สามารถดาวน์โหลดไปใช้ได้

Voicebank NIAONiao ในแต่ละเสียงสามารถมีพยัญชนะสุดท้ายในเสียง(ตัวสะกด)ได้ เนื่องถูกสร้างขึ้นสำหรับภาษาจีนตั้งแต่แรก(ต่างจาก Vocaloid กับ  UTAU ตรงที่ทั้งสองส่วนใหญ่จะมีเสียงเป็นแบบ CV คือเสียงพยัญชนะกับสระ)
มีแผงคุมที่ส่วนล่างสำหรับการควบคุมพารามิเตอร์คือ pitchbends และ vibrato

NIAONiao สามารถนำเข้าไฟล์สกุล MIDI, VSQX ,และ UST , แทร็คที่ส่งออกเป็นไฟล์ "Niao" ในรูปแบบสกุล (*.nn),และสามารถ render เสียงร้องโดยตรงเป็นไฟล์สกุล WAV, MP3, หรือ MIDI ได้

หมายเหตุ
เนื่องจากนักร้องเสมือน NIAONiao เป็นโปรแกรมสังเคราะห์เสียงร้องเพลงสำหรับผู้ใช้ชาวจีนเป็นส่วนใหญ่จึงมีการพัฒนาโปรแกรมให้สามารถ render เสียงร้องได้บนคอมพิวเตอร์ที่มีการเข้ารหัส GB2312 (Guojia Biaozhun 国家标准) เป็นส่วนใหญ่ และผู้ใช้ที่ใช้การเข้ารหัส TIS-620 (มาตรฐานผลิตภัณฑ์อุตสาหกรรม 620-2533) หรือ Shift JIS (Shift Japanese Industrial Standards) บนคอมพิวเตอร์สำหรับผู้ใช้งานUTAU หรือนอกเหนือจากนี้จะพบปัญหาการ render เสียงได้ในบางผู้ใช้ จากประสบการณ์การใช้งานของผู้ใช้ท่านหนึ่ง
# อังการาน
อังการาน (,) หรือ อันการาโน  เป็นเมืองในเทศบาลอังการาน ตั้งอยู่ในภูมิภาค Littoral ประเทศสโลวีเนีย ใกล้ชายแดนประเทศอิตาลี
# เอลลี โกลดิง
เอเลนา เจน "เอลลี" โกลดิง (เกิด 30 ธันวาคม ค.ศ. 1986) เป็นนักร้องชาวอังกฤษ, นักแต่งเพลง, นักดนตรีและโปร์ดิวเซอร์หลากหลายชิ้น เธอเริ่มอาชีพดนตรีเมื่อเธอพบโปรดิวเซอร์เพลง สตาร์สมิธ และแฟรงก์มิวสิก ต่อมาเธอพบกับเจมี ลิลลีไวต์ ซึ่งต่อมาเป็นผู้จัดการและฝ่ายคัดสรรและพัฒนาศิลปินของเธอ หลังจากเธอเซ็นสัญญากับสังกัดโพลีดอร์เรเคิดส์ในเดือนกรกฎาคม ค.ศ. 2009 โกลดิงออกอีพีชุดแรก แอนอินโทรดักชันทูเอลลี โกลดิง ในปีต่อมา

ใน ค.ศ. 2010 เธอเป็นนักร้องคนที่สองที่ติดอันดับผลสำรวจ ซาวด์ออฟ... ประจำปีของบรรษัทแพร่ภาพกระจายเสียงอังกฤษ และชนะรางวัลคริทิกส์ช้อยส์อะวอร์ดในงานบริตอะวอดส์ในปีเดียวกัน เธอออกสตูดิโออัลบั้มแรกชื่อ ไลส์ ใน ค.ศ. 2010 อัลบั้มเปิดตัวที่อันดับหนึ่งบนชาร์ตอัลบั้มเพลงแห่งสหราชอาณาจักร และขายได้ 850,000 อัลบั้มในสหราชอาณาจักร เธอนำเพลง "ยัวร์ซอง" ของเอลตัน จอห์นมาขับร้องใหม่ ขึ้นอันดับที่สองในสหราชอาณาจักรในเดือนธันวาคม ค.ศ. 2010 และในวันที่ 29 เมษายน ค.ศ. 2011 เธอร้องเพลงนี้ในพระราชพิธีเสกสมรสระหว่างเจ้าชายวิลเลียมกับแคเธอริน มิดเดิลตัน ที่พระราชวังบักกิงแฮม เพลง "ไลส์" จำหน่ายในสหรัฐอเมริกาในเดือนมีนาคม ค.ศ. 2011 และขึ้นอันดับที่สองบนชาร์ตบิลบอร์ดฮอต 100 และได้รับการรับรองระดับทองคำขาว 5 ครั้งในสหรัฐอเมริกา"Carly Rae Jepsen Claims Longest Hot 100 No. 1 Run of 2012". Billboard. Retrieved 8 August 2012"Ellie Goulding, Katy Perry Scale Airplay Chart Summits". Billboard. Retrieved 26 November 2012

โกลดิงออกสตูดิโออัลบั้มที่สอง แฮลเซียน จำหน่ายในเดือนตุลาคม ค.ศ. 2012 "เอนีธิงคูดแฮปเพิน" เป็นซิงเกิลแรกจากอัลบั้ม แฮลเซียนเปิดตัวที่อันดับที่สองในชาร์ตอัลบั้มแห่งสหราชอาณาจักร และเมื่อผ่านไป 65 สัปดาห์ อัลบั้มขึ้นอันดับหนึ่ง แฮลเซียนเปิดตัวที่อันดับที่ 9 บนชาร์ตบิลบอร์ด 200 อัลบั้ม แฮลเซียนเดส์ เป็นอัลบั้มรุ่นปรับปรุงใหม่ ออกจำหน่ายในวันที่ 23 สิงหาคม ค.ศ. 2013 มีซิงเกิล "เบิร์น" ซึ่งเป็นซิงเกิลแรกที่ขึ้นอันดับหนึ่งในสหราชอาณาจักร ในงานประกาศรางวัลบริตอะวอดส์ 2014 เธอได้รับรางวัลสาขานักร้องเดี่ยวหญิงชาวอังกฤษ"Brit Awards 2014: David Bowie wins best British male award". BBC News. Retrieved 19 February 2014 นับถึงปลายปี ค.ศ. 2013 เธอขายอัลบั้มได้ 4 ล้านอัลบั้ม และซิงเกิล 15 ล้านซิงเกิลทั่วโลก"Ellie Goulding tickets, tour and event information – Ticketek Australia". Ticketek Australia. Retrieved 8 March 2014
# คัตสึโอบูชิ
คัตสึโอบูชิ , โอกากะ , หรือ ปลาโอแห้ง เป็นหนึ่งในวัตถุดิบอาหารญี่ปุ่น หมายถึงเนื้อปลาโอแถบที่ผ่านการรมควันและหมักและนำไปตากแห้งจนแข็งตัวแล้ว คัตสึโอบูชิที่ถูกขูดจนเป็นฝอยนั้นถือเป็นวัตถุดิบที่สำคัญที่การทำดาชิ ซึ่งเป็นซุปตั้งต้นที่สามารถนำไปประกอบอาหารประเภทน้ำหลายอย่าง
# การเลือกตั้งสมาชิกสภาแห่งชาติลาว พ.ศ. 2554
การเลือกตั้งสมาชิกสภาแห่งชาติลาว เกิดขึ้นเมื่อวันที่ 30 เมษายน 2554.Laos: Elections held in 2011 IPU ปรากฏว่าพรรคประชาชนปฏิวัติลาว (LPRP) ได้รับชัยชนะด้วยคะแนนเสียง 128 จาก 132 ที่นั่ง ในสภาแห่งชาติลาว

 ผลการเลือกตั้ง 
พรรคคะแนน%ที่นั่ง+/–พรรคประชาชนปฏิวัติลาว  128+15พรรคอิสระ  4+2บัตรเสีย/ไม่ประสงค์ลงคะแนน –––รวม  132+17จำนวนผู้มีสิทธิ์เลือกตั้ง  ––ที่มา: IPU
# การเลือกตั้งทั่วไปในกัมพูชา พ.ศ. 2551
การเลือกตั้งทั่วไปเกิดขึ้นในกัมพูชาเมื่อวันที่ 27 กรกฎาคม พ.ศ. 2551 Cambodian PM sets election date on July 27 next year Xinhua, 30 May 2007 ผลการเลือกตั้งปรากฏว่าเป็นพรรคประชาชนกัมพูชา ของฮุน เซน  ได้รับการดำรงตำแหน่งเป็นนายกรัฐมนตรีต่อกันเป็นสมัยที่ 3 ด้วยจำนวน 90 ที่นั่ง จาก 123 ที่นั่งในสภา

 ผลการเลือกตั้ง 
พรรคคะแนน%

ที่นั่ง พรรคประชาชนกัมพูชา 3,492,37458.168 พรรคสมรังสี1,316,71421.955 พรรคสิทธิมนุษยชนกัมพูชา397,8166.623พรรคนโรดม รณฤทธิ์337,9435.622 พรรคฟุนซินเปก303,7645.052 พรรคพันธมิตรเพื่อประชาธิปไตย68,9091.15 — พรรคประชาธิปไตยเขมร32,3860.54— พรรคเดโมเครติก รีพับพลิกัล25,0650.42— พรรคสังคมยุติธรรม14,1120.23—พรรคสาธารณรัฐเขมร11,6930.19—ผลรวม6,010,277 123ผู้มาใช้สิทธิ์ 81.85–ที่มา: คณะกรรมการการเลือกตั้งกัมพูชา
# แม่น้ำกระบี่
แม่น้ำกระบี่ เป็นแม่น้ำสายเล็ก ๆ สายหนึ่งในจังหวัดกระบี่ ซึ่งอยู่ทางภาคใต้ฝั่งตะวันตกหรือฝั่งทะเลอันดามัน

แม่น้ำกระบี่ มีความยาวเพียง 5 กิโลเมตร ขนาบข้างไปด้วยเขาขนาบน้ำ แหล่งท่องเที่ยวที่สำคัญของจังหวัด นับว่าเป็นแม่น้ำสายที่สั้นที่สุดในประเทศไทย อยู่ในเขตอำเภอเมืองกระบี่ ก่อนไหลผ่านปากแม่น้ำลงสู่ทะเลอันดามัน มีความสำคัญ คือ บริเวณปากแม่น้ำนับว่าเป็นแหล่งธรรมชาติที่อุดมสมบูรณ์ เพราะเป็นพื้นที่ชุ่มน้ำ ซึ่งได้รับการประกาศให้เป็นพื้นที่ชุ่มน้ำในอนุสัญญาแรมซาร์ เมื่อปี พ.ศ. 2544มติคณะรัฐมนตรี วันที่ 1 สิงหาคม พ.ศ. 2543 เรื่องทะเบียนรายนามพื้นที่ชุ่มน้ำที่มีความสำคัญระดับนานาชาติและระดับชาติของประเทศไทยและมาตรการการอนุรักษ์พื้นที่ชุ่มน้ำ เอกสารเผยแพร่ของสำนักนโยบายและแผนทรัพยากรธรรมชาติและสิ่งแวดล้อม พ.ศ. 2546 เต็มไปด้วยป่าโกงกาง และยังเป็นแหล่งอนุบาลปูทะเล ซึ่งเป็นสัตว์เศรษฐกิจที่สำคัญของไทย
# เอลวิน มูร์ซาลีเยฟ
เอลวิน มูร์ซาลีเยฟ (17 สิงหาคม ค.ศ. 1988 –) เป็นนักมวยปล้ำเกรกโก-โรมันชายชาวอาเซอร์ไบจาน เขาได้รับเหรียญเงินจากการแข่งขันมวยปล้ำชิงแชมป์ยุโรป 2010 และเหรียญทองแดงจากการแข่งขันมวยปล้ำชิงแชมป์ยุโรป 2014
# รอตเทนโทเมโทส์
รอตเทนโทเมโทส์   เป็นเว็บไซต์ที่เปิดตัวในปี 2541 อุทิศให้กับการรบทปริทัศน์ภาพยนตร์และข่าว รู้จักกันอย่างกว้างขวางว่าเป็นผู้รวบรวมบทปริทัศน์ภาพยนตร์ ปัจจุบันครอบคลุมเนื้อหาโทรทัศน์ด้วย ชื่อของรอตเทนโทเมโทส์ (ท. มะเขือเทศเน่า) นั้น เกิดจากการปฏิบัติที่ผู้ชมจะโยนมะเขือเทศเน่าเมื่อไม่เห็นชอบกับการแสดงเวทีที่เลว บริษัทก่อตั้งขึ้นโดย Senh Duong และตั้งแต่เดือนมกราคม 2553 ได้รับการเป็นเจ้าของโดยฟิลค์สเตอร์ แต่ต่อมาฟิลค์สเตอร์ถูกซื้อต่อกิจการในปี 2554 โดยวอร์เนอร์บราเธอร์ส
# การเลือกตั้งทั่วไปในกัมพูชา พ.ศ. 2541
การเลือกตั้งทั่วไป เกิดขึ้นในประเทศกัมพูชา เมื่อวันที่ 26 กรกฎาคม พ.ศ. 2541 ผลการเลือกตั้งปรากฏว่าเป็น พรรคประชาชนกัมพูชา,ของฮุน เซน ได้รับการดำรงตำแหน่งเป็นนายกรัฐมนตรีด้วยคะแนนเสียง 64 ที่นั่ง จาก 122 ที่นั่ง Nohlen, D, Grotz, F & Hartmann, C (2001) Elections in Asia: A data handbook, Volume II, p70 ISBN 0-19-924959-8

 ผลการเลือกตั้ง 
พรรคคะแนน%ที่นั่ง+/-พรรคประชาชนกัมพูชา2,030,79041.464+13พรรคฟุนซินเปก1,554,40531.743-15พรรคสมรังสี699,66514.315ใหม่พรรคประชาธิปไตย (กัมพูชา)90,0001.80ใหม่พรรคกัมพูชายั่งยืน71,0931.40ใหม่พรรคประชาธิปัตย์เสรีนิยมแห่งชาติ46,4240.90ใหม่พรรคเสรีประชาธิปไตยชาวพุทธ45,8490.90-10พรรครักชาติ37,3080.80ใหม่พรรคพุทธเสรีนิยม32,9590.70ใหม่พรรคเขมรนครวัด26,4820.50ใหม่พรรคประชาชนกัมพูชา23,7130.50ใหม่พรรคเอกภาพกัมพูชา19,2320.40ใหม่พรรครีพับลิกัน14,8690.300พรรคประชาธิปัตย์เสรีนิยม14,0880.300พรรครีพับลิกันพัฒนา13,7800.300Rally for National Solidarity13,0380.300พรรคชาติสามัคคี11,0890.20ใหม่พรรคฟื้นฟูชาติ10,4510.20ใหม่พรรคเสรีภาพ10,0270.20ใหม่พรรคอิสรภาพเขมร8,3950.20-1พรรคประชาธิปไตยอิสระ3,9380.100พรรคมัชฌิมาธิปไตยของกัมพูชา3,8690.100พรรครีพับลิฟรี1,6540.000พรรคอื่นๆ119,3722.40-บัตรเสีย/ไม่ประสงค์ลงคะแนน155,189---ผลรวม5,057,679100122+2ที่มา: Nohlen et al.
# มหาวิทยาลัยศรีปทุม วิทยาเขตขอนแก่น
ดูบทความหลักที่ มหาวิทยาลัยศรีปทุม

มหาวิทยาลัยศรีปทุม วิทยาเขตขอนแก่น  เดิมชื่อ โรงเรียนพณิชยการขอนแก่น ซึ่งก่อตั้งเมือ  ก่อนถูกรวมเข้าเป็นวิทยาเขตของมหาวิทยาลัยศรีปทุม ในปีการศึกษา 2556 

มหาวิทยาลัยศรีปทุม ได้ขยายการเรียนการสอน มายังจังหวัดขอนแก่น ภายใต้ชื่อ มหาวิทยาลัยศรีปทุม วิทยาเขตขอนแก่น ในปีการศึกษา 2556 โดยมีความมุ่งมั่นที่จะผลิตบัณฑิตที่มีคุณภาพทั้งทางด้านวิชาการและวิชาชีพออกสู่ตลาดแรงงาน และเพื่อรองรับการขยายตัวของธุรกิจและการค้าในภาคตะวันออกเฉียงเหนือและประเทศเพื่อนบ้าน ในแถบฝั่งแม่น้ำโขง รวมถึงเพื่อเป็นการตอบสนองการเปิดประชาคมเศรษฐกิจอาเซียนที่จะมาถึงในปี พ.ศ. 2558

200px

พระมหากรุณาธิคุณที่ทรงมีต่อสถาบัน
เมื่อวันที่ 22 กันยายน 2560 ใน เวลา 15.22 น. พระเจ้าหลานเธอพระองค์เจ้าอทิตยาทรกิติคุณ (ในขณะนั้น) ทรงเปิดงานเฉลิมพระเกียรติสมเด็จพระศรีนครินทราบรมราชชนนี จัดขึ้นเพื่อน้อมรำลึกถึงพระมหากรุณาธิคุณที่ทรงพระกรุณาโปรดเกล้าโปรดกระหม่อมพระราชทานนามสถาบันว่า ศรีปทุม

 ทำเนียบผู้บริหาร 
  โครงการจัดตั้งมหาวิทยาลัยศรีปทุม วิทยาเขตขอนแก่น รายนามผู้อำนวยการโครงการจัดตั้งมหาวิทยาลัยศรีปทุม วิทยาเขตขอนแก่น วาระการดำรงตำแหน่ง1. รองศาสตราจารย์ ดร.ณรงค์ อยู่ถนอม พ.ศ. 2556 - พ.ศ. 2556 มหาวิทยาลัยศรีปทุม ณ ศูนย์การศึกษานอกสถานที่ตั้งมหาวิทยาลัยศรีปทุม ขอนแก่น รายนามรองอธิการบดีมหาวิทยาลัยศรีปทุม ขอนแก่น วาระการดำรงตำแหน่ง1. รองศาสตราจารย์ ดร.ณรงค์ อยู่ถนอม พ.ศ. 2556 - พ.ศ. 2560 2. ผู้ช่วยศาสตราจารย์ ดร.จรรยา พุคยาภรณ์ พ.ศ. 2560 - พ.ศ. 2561  มหาวิทยาลัยศรีปทุม วิทยาเขตขอนแก่น รายนามรองอธิการบดีมหาวิทยาลัยศรีปทุม วิทยาเขตขอนแก่น วาระการดำรงตำแหน่ง2. ผู้ช่วยศาสตราจารย์ ดร.จรรยา พุคยาภรณ์ พ.ศ. 2561 - ปัจจุบัน

 หลักสูตร 
 คณะ 

คณะนิเทศศาสตร์
คณะเทคโนโลยีสารสนเทศ
คณะบริหารธุรกิจ 

คณะศิลปศาสตร์
คณะบัญชี
คณะนิติศาสตร์

 วิทยาลัย 

วิทยาลัยการท่องเที่ยวและการบริการ

วิทยาลัยโลจิสติกส์และซัพพลายเชน

 ระดับบัณฑิตศึกษา 
วิทยาลัยบัณฑิตศึกษาด้านการจัดการ
# การเลือกตั้งสมาชิกสภาแห่งชาติลาว พ.ศ. 2549
การเลือกตั้งสมาชิกสภาแห่งชาติ  เกิดขึ้นเมื่อวันที่ 30 เมษายน 2549Laos: Elections held in 2006 IPU ซึ่งพรรคประชาชนปฏิวัติลาว (LPRP) ได้รับชัยชนะด้วยคะแนนเสียง 113 จาก 115 ที่นั่งใน สภาแห่งชาติลาว

 แคมเปญ 
ทั้งหมด 175 ผู้สมัคร และ 115 ที่นั่ง ซึ่ง 173 ท่านเป็นสมาชิกของพรรคประชาชนปฏิวัติลาว LPRPLaos: Elections held in 2006 IPU

 ผลการเลือกตั้ง 
พรรคคะแนน%ที่นั่ง+/–พรรคประชาชนปฏิวัติลาว  113+4พรรคอิสระ  2+2บัตรเสีย/ไม่ประสงค์ลงคะแนน –––รวม2,819,904 115+6จำนวนผู้มีสิทธิ์เลือกตั้ง2,826,58099.76––ที่มา: IPU
# ฤทธิ เบญจฤทธิ์
ฤทธิ เบญจฤทธิ์  เป็นนักหมากล้อมชาวไทยกีฬา - กฤษฏิ์ 4 ดั้งพลิกโค่นฤทธิ ซิวตั๋วหมากล้อมชิงแชมป์โลกประวัติศาสตร์ ไทยเจ้าภาพเปิด หมากล้อมโลก สุดยิ่งใหญ่ไทยตั้งเป้าท็อป 10 หมากล้อมโลก - โพสต์ทูเดย์ ข่าวกีฬาผ่านครึ่งทางแข่งหมากล้อมโลก ไทย ชนะอีก 1 กระดาน ผู้เคยครองตำแหน่งอันดับ 4 ของโลกในระดับเยาวชนกว่างโจวเกมส์ : โกะเชื่อมีลุ้นแม้เจอเซียน 9 ดั้ง

 ประวัติ 
เดือนมกราคม พ.ศ. 2556 ในการแข่งขันหมากล้อมไทยแลนด์ 15 ดั้ง โกะลีก ฤทธิ เบญจฤทธิ์ สามารถเป็นฝ่ายชนะอภิรเดช จิรโศภิณ ผู้เคยเป็นคู่ปรับเก่านับสิบปีฤทธิเฉือนคู่ปรับเก่าสุดมันศึกหมากล้อมไทยแลนด์ และในเดือนสิงหาคมของปีเดียวกัน เขาได้เป็นจ่าฝูงในการแข่งขัน “ราชันย์หมากล้อม” ประจำปี 2556 ด้วยสถิติชนะ 3 แพ้ 1 ในรอบ 8 คนสุดท้ายฤทธิ, ชลธิต, กมลเบียดสูสีชิงราชันย์หมากล้อม - สยามสปอร์ต

พ.ศ. 2558 ฤทธิ เบญจฤทธิ์ ได้อันดับที่ 12 ในการแข่งรายการหมากล้อมสมัครเล่นชิงแชมป์โลก ครั้งที่ 36 ที่จัดขึ้น ณ ประเทศไทย“เกาหลีใต้”คว้าแชมป์หมากล้อมโลก ไทยคว้าอันดับ 12 ของโลก

 เกียรติประวัติ 
 พ.ศ. 2558 : 16px แชมป์ “ราชันย์หมากล้อมไทย 2015”
# รายชื่อแหล่งมรดกโลกในประเทศทาจิกิสถาน
องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศทาจิกิสถานทั้งสิ้น 4 แหล่ง ประกอบด้วยแหล่งมรดกโลกทางวัฒนธรรม 2 แหล่ง และแหล่งมรดกโลกทางธรรมชาติ 2 แหล่ง 

 สถานที่ที่ได้ขึ้นทะเบียนเป็นแหล่งมรดกโลก 
แหล่งมรดกโลกทางวัฒนธรรม
 *หมายเหตุ: ระบุชื่อสถานที่ตามที่ขึ้นทะเบียนในบัญชีแหล่งมรดกโลก
 สถานที่ภาพ ที่ตั้ง ประเภท พื้นที่ (เฮกตาร์) ปีขึ้นทะเบียน  (พ.ศ./ค.ศ.) คำบรรยาย อ้างอิง แหล่งโบราณคดีกึ่งก่อนเมืองซารัซม์ 150x150px|alt= แคว้นซุฆด์ วัฒนธรรม:(ii), (iii) 15.93;พื้นที่กันชน 141.9 2553/2010  1141 เส้นทางสายไหม :ฉนวนซารัฟชอน-การากุม(ร่วมกับเติร์กเมนิสถานและอุซเบกิสถาน) 150x150px|alt= แคว้นซุฆด์ วัฒนธรรม:(ii), (iii), (v) 669.679;พื้นที่กันชน 1,750.042 2566/2023  1675

แหล่งมรดกโลกทางธรรมชาติ
 *หมายเหตุ: ระบุชื่อสถานที่ตามที่ขึ้นทะเบียนในบัญชีแหล่งมรดกโลก
 สถานที่ภาพ ที่ตั้ง ประเภท พื้นที่ (เฮกตาร์) ปีขึ้นทะเบียน  (พ.ศ./ค.ศ.) คำบรรยาย อ้างอิง อุทยานแห่งชาติทาจิก(เทือกเขาปามีร์)  แคว้นปกครองตนเองเคอฮิสทอนีบาดัฆชอนและเขตภายใต้การบริหารของสาธารณรัฐ ธรรมชาติ:(vii), (viii) 2,611,674 2556/2013  1252 ป่าตูฆัยแห่งเขตสงวนธรรมชาติตีโกรวายาบัลคา  แคว้นฆัตลอน ธรรมชาติ:(ix) 49,786;พื้นที่กันชน 17,672 2566/2023  1685

 สถานที่ที่ได้ขึ้นบัญชีรายชื่อเบื้องต้น 
ประเทศทาจิกิสถานมีสถานที่ที่ได้ขึ้นบัญชีรายชื่อเบื้องต้น (Tentative List) เพื่อพิจารณาเป็นแหล่งมรดกโลกในอนาคตทั้งสิ้น 15 แห่ง ดังนี้ 
 ปี พ.ศ./ค.ศ. ในวงเล็บ หมายถึงปีที่สถานที่นั้น ๆ ได้ขึ้นบัญชีรายชื่อเบื้องต้น
 Mausoleum of "Amir Khamza Khasti Podshoh" (2542/1999)
 The Site of Ancient Town of Takhti-Sangin (2542/1999)
 The Site of Ancient Town of Baitudasht IV (2542/1999)
 Mausoleum of "Khoja Mashkhad" (2542/1999)
 Buddhistic cloister of Ajina-Tepa (2542/1999)
 Mausoleum of "Hodja Nashron" (2542/1999)
 The Site of Ancient Town of Pyanjekent (2542/1999)
 Mausoleum of "Mukhammad Bashoro" (2542/1999)
 The Site of Ancient Town of Shahristan (Kahkakha) (2542/1999)
 Fann mountains (2549/2006)
 Zakaznik Kusavlisay (2549/2006)
 State reserve Dashti Djum (2549/2006)
 Zorkul State Reserve (2549/2006)
 Silk Roads Sites in Tajikistan (2556/2013)
 Khulbuk – the capital of ancient Khuttal (2564/2021)